આજે ભાવનગરનો ૨૯૪મો સ્થાપાના દિવસ છે. વિક્રમસંવત ૧૭૭૯ના વૈશાખ સુદ ૩ (અખાત્રીજ) ના દિવસે સિહોરના રાજવી ભાવસિંહજી પહેલાએ રુવા ગામ નજીક દરિયા કિનારે જગ્યા પસંદ આવી જતા નગર વસાવવાનો નિર્ણય કર્યો હતો. તેમના રાજવી મિત્રો સિહોર નજીકના ૧૩ ગામ એકત્ર કરીને નવું ગામ વસાવી ભાવનગરની સ્થાપનાનું ટાણું સાચવ્યું. જેથી તે ગામ આજે ટાણા તરીકે ઓળખાય છે. આમ ભાવનગરના મહારાજા ભાવસિંહજીએ ભાવનગર ની સ્થાપના કરી હતી. નોંધનીય છે કે આઝાદી પહેલા ભાવનગર બારેમાસી બંદર તરીકે જાણીતું હતું. સૌરાષ્ટ્રમાં સૌપ્રથમ ટ્રેન પણ ભાવનગર ચાલતી હતી.